|  |
| --- |
| Mødedato: 21. maj 2024, kl. 10.00-11.30  Mødested: Fredrikshus 1448-315  Mødeemne: LGU Digital  **Deltagere**: Anna Bak Maigaard, Jesper Qvistgaard, Anni Bækgaard Langberg, Kim Kusk Mortensen, Trine Eske Kvitzau, Anne Christine Teglborg, Frederik Langkjær, Bente Lynge Hannestad og Line Schjønning (referent)      **Deltagere under pkt. 1:** Sinne B. Jakobsen  **Deltagere under pkt. 2:** Per Guldbæk    **Afbud:** Jeppe Norskov Stokholm**,** Rikke Nielsen |

1. **Godkendelse af dagsorden**

Dagsorden godkendt.

1. **Studerendes brug af AI til eksamen – nye retningslinjer fra vinter 2024 (30 min)**

Sinne Jacobsen præsenterer den foreløbige kommunikationsplan omkring retningslinjer for de studerendes brug af GAI til eksamen. Den foreløbige plan skal præsenteres på UU den 28. maj, og der kan derfor komme ændringer. Der informeres første gang til de studerende midt/slut august, når reeksamensperioden er slut.

LGU-medlemmerne drøfter, hvem der skal have information via mail (fx ledere, prodekan eller undervisere), og hvordan informationen skal videregives til de studerende samt eventuelt benyttelse af Brightspace. Der er fra LGU-medlemmerne opbakning til at bruge Brightspace som kommunikationsplatform, da dette er meget vigtigt information for de studerende. Sinne tager dette med videre.

LGU-medlemmerne beslutter at afholde en workshop, hvor retningslinjerne for kommunikation til de studerende drøftes.

Alle fakulteter og studienævn er i gang med en god proces omkring brugen af GAI, og kursusbeskrivelser er opdateret inden studiestart.

1. **SIS Mobilisering – efterår 2024 (45 min)**

Per Guldbæk præsenterer hvor mange personer, der er brug for fra forskellige fakulteter til arbejdet i SIS-projektet i efteråret 2024. Der er enighed om, at der ønskes kontinuitet i deltagerne fra den indledende tilbudsproces til arbejdet i projektets afklaringsfase i efteråret

LGU-medlemmerne efterspørger et mere detaljeret overblik over, hvornår hvilke medarbejdere skal allokeres til projektet.

Det besluttes, at Per vil besøge de forskellige fakulteter/områder inden sommerferien, hvor der skal tages stilling til, hvilke personer fakulteterne skal bidrage med samt hvornår.

1. **Automatisering (15 min)**

Trine præsenterer omkring automatisering. Baggrunden for dette er baseret på drøftelser i ledergruppen i AU Uddannelse, om at effektivisere arbejdsgange. Dette sætter fokus på, hvilke opgaver, der skal optimeres samt hvordan (valg af teknologisk løsning (robot, kernesystem, integration)). Dette lægger op til nogle overvejelser:

* Hvor skal dette forankres?
* Skal der knyttes nogle ressourcer til procesarbejde i AU UDD?
* Skal det prioriteres at have nogle medarbejdere, der kan hjælpe med at holde automatiseringen (automatiseringspotentialer) i drift?

Det besluttes at sætte dette emne på LGU Digital igen, og at LGU-medlemmerne skal overveje følgende:

* + Er der behov for noget fælles at læne sig op ad?
  + Hvordan kunne setuppet være?
  + Har vi hver især nogle medarbejdere, der kunne bruge?

1. **Eventuelt**

Anna Bak orienterer om re-design af kerneprocesser. Der bliver nu taget fat i første kerneproces. Styregruppeformanden er Anne Bækby, og Anna Bak er ligeledes en del af styregruppen.